./data/phi0426/phi001/phi0426.phi001.perseus-lat1.xml
Habuit legionem X  et VIIII, in sinistro cornu, XXV , XXVIIII, XIII , XIV , XXVIII , XXVI  in media acie 1 Ipso autem dextro cornu veteranarum legionum partem 2 cohortium collocaverat, praeterea ex tironum adiecerat paucas  Tertiam autem aciem in sinistrum suum cornu contulerat et usque ad aciei suae mediam legionem porrexerat et ita collocaverat uti sinistrum suum cornu esset triplex  Id eo consilio fecerat quod suum dextrum latus munitionibus adiuvabatur, sinistrum autem equitatus hostium multitudini uti resistere posset laborabat, eodemque suum omnem equitatum contulerat et, quod ei parum confidebat, praesidio his equitibus legionem V  praemiserat levemque armaturam inter equites interposuerat  Sagittarios varie passimque locis certis maximeque in cornibus collocaverat